Дъблин
Дъ̀блин (;  – Балъ Аахъ Клиъх) е столица и най-голям град на Република Ирландия. Главен административен център на едноименното графство Дъблин.

Разположен е в източната част на страната, при вливането на река Лифи в Ирландско море. Населението му е 506 211 жители от преброяването през 2006, а с предградията 1 585 327.

Седалището на английското правителство в Ирландия е било в Дъблинския замък.

История 
Столицата на Ирландия – Дъблин е основан от викингите. Те основават нов град на южния бряг на Лифи през 841 г. Той се нарича Дъб Лин, което означава черен басейн. През 11-ти век градът е стабилно укрепен от каменни стени. Градът започва да води усилена търговия с градовете Честър и Бристол.

През следващите векове много хора от Бристол и Югозападна Англия идват да живеят в Дъблин. В продължение на векове след това Дъблин е управляван от англичаните или тези с английски произход. Жителите на викингите се страхували от новите английски владетели и се преместили на северната страна на Лифи.

Административно деление

Предградия на Дъблин 
 Адамстаун
 Долки
 Дън Лиъри
 Дундрум
 Лукън
 Талат
 Хоут

Спорт 
В Дъблин има 6 популярни футболни отбора. Това са ФК Бохемиън, ФК Сейнт Патрикс Атлетик, ФК Спортинг Фингал, ФК Шамрък Роувърс, ФК Шелборн и АФК Юнивърсити Колидж Дъблин. Те се състезават в ирландските Премиър лига и Първа дивизия.

Галерия

Известни личности 
 Родени в Дъблин
 Бърти Ахърн (р. 1951), политик
 Френсис Бейкън (1909 – 1992), художник
 Самюъл Бекет (1906 – 1989), писател
 Боно (р. 1960), музикант
 Едмънд Бърк (1729 – 1797), философ
 Карън Гилис (р. 1974), писателка
 Лени Ейбрахамсън (р. 1966), режисьор
 Рекс Инграм (1892 – 1950), режисьор
 Уилям Бътлър Йейтс (1865 – 1939), поет
 Марина Кар (р. 1964), писателка
 Марк Кели (р. 1961), рокмузикант
 Джон Конъли (р. 1968), писател
 Алън Кънингам (1887 – 1983), генерал
 Шеридан Ле Фаню (1814 – 1873), писател
 Айрис Мърдок (1919 – 1999), писателка
 Пиърс О'Махони (1850 – 1930), благородник, българофил
 Майкъл Скот (р. 1959), писател
 Алва Смит (р. 1946), общественичка
 Брам Стокър (1847 – 1912), писател
 Джонатан Суифт (1667 – 1745), писател
 Оскар Уайлд (1854 – 1911), писател
 Джим Шеридан (р. 1949), режисьор
 Ричард Шеридан (1751 – 1816), писател
 Джордж Бърнард Шоу (1856 – 1950), драматург

 Починали в Дъблин
 Шеридан Ле Фаню (1814 – 1873), писател
 Джак Линч (1917 – 1999), политик
 Джонатан Суифт (1667 – 1745), писател
 Пиърс О'Махони (1850 – 1930), благородник, българофил

 Други хора, свързани с Дъблин
 Джеймс Джойс (1882 – 1941), писател и поет. Вселената в неговите творби е здраво установена в Дъблин и отразява живота му в семейството и случки и приятели (и врагове) от неговите ученически и студентски години. Действието на романа „Одисей“ се развива с точност в истинските улици и улички на града.
 Ения (р. 1961), певица и музикантка, живее в града от 1982 г.
 Адам Клейтън (р. 1960), британски музикант, живее в града от 1965 г. заедно с останалите си колеги от Ю Ту: Боно, Лари Мълън Джуниър и Дейв „Едж“ Евънс
 Найл Хоран (р. 1993), певец

Побратимени градове 
  Барселона, Каталония, Испания от 1998 г.
  Будапеща, Унгария
  Ливърпул, Англия
  Мацуе, Япония
  Сан Хосе, Калифорния, САЩ

Бележки

Външни препратки 
 Уебсайт на града